**MEĐIMURSKA ŽUPANIJA**, Čakovec, Ruđera Boškovića 2, OIB: 09161580297 koju zastupa župan Matija Posavec, mag.ing. (u daljnjem tekstu: Županija)

i

***KORISNIK*** sa sjedištem u \_\_\_\_\_\_\_\_\_\_\_\_,\_\_\_\_\_\_\_\_\_\_ OIB:\_\_\_\_\_\_\_ , zastupan po\_\_\_\_\_\_\_\_, kao korisnik financijskih sredstava (dalje u tekstu: Korisnik)

zaključili su dana \_\_\_\_\_\_\_\_\_ 2025. godine

**UGOVOR O FINANCIRANJU PROGRAMA/PROJEKATA**

**POLJOPRIVREDNIH UDRUGA S PODRUČJA MEĐIMURSKE ŽUPANIJE**

Članak 1.

Ugovorne strane suglasne su da ovim Ugovorom o financiranju programa/projekata udruga civilnog društva s područja Međimurske županije (dalje u tekstu: Ugovor) uređuju pitanje financiranja programa/projekta Korisnika (dalje u tekstu: Program/Projekt) od strane Županije, u skladu s člankom 33. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15.) i članka 33. Pravilnika o financiranju programa i projekta udruga koji su od interesa za Međimursku županiju („Službeni glasnik Međimurske županije“ broj 2/19, 3/20, 7/22 i 1/23)

Članak 2.

Ovaj Ugovor sastoji se od:

* Posebnih uvjeta Ugovora,
* Općih uvjeta Ugovora (Prilog 1).

**POSEBNI UVJETI UGOVORA**

Članak 3.

Županija se obvezuje financirati Program/Projekt iznosom od ukupno *\_\_\_\_\_* eura, koji je osiguran u Proračunu Međimurske županije u 2025. godini.

Članak 4.

Razdoblje provedbe Programa/Projekta je do 31.12.2025. godine.

Članak 5.

Sredstva iz članka 3. ovog Ugovora mogu se koristiti isključivo za provedbu Programa/Projekta, sukladno podnesenoj prijavi temeljem Javnog natječaja za financiranje programa/projekata udruga Međimurske županije iz područja poljoprivrede i šumarstva u 2025. godini.

Odobrena sredstava iz članka 3. ovog Ugovora isplatiti će se na žiro račun Korisnika otvorenog pri \_\_\_\_ banci IBAN HR\_\_\_\_\_\_\_\_\_\_\_, u roku od 60 dana od potpisivanja ovog Ugovora.

Članak 6.

U svrhu kontrole namjenskog korištenja sredstava, Korisnik se obvezuje u tiskanom i elektroničkom obliku Županiji dostaviti izvještaj o provedbi Programa/Projekta*.*

Izvještaj treba sadržavati:

1. Opisni izvještaj
2. Financijski izvještaj - financijski izvještaj treba sadržavati cjelokupne troškove Programa/Projekta neovisno o tome iz kojih su izvora financirani uz detaljno dokumentiranje svih troškova:

* za bezgotovinska plaćanja - preslike računa (R1 ili R2) koji glase na udrugu te pripadajući izvod,
* za plaće i naknade – presliku ugovora o radu/djelu i pripadajuće anekse, preslike obračuna plaća, JOPPD obrasce, te preslike izvoda iz banke,
* za gotovinska plaćanja - preslike računa (R1 ili R2) koji glase na udrugu, preslike isplatnica iz blagajne i blagajničkog izvješća,

1. Ostalu dokumentaciju - putni nalozi s pripadajućim prilozima, dokumenti na temelju kojih su obavljana plaćanja (ugovori, sporazumi, obračuni honorara) i sl.
2. Priloge vezane uz provedbu programa (potpisne liste, fotografije s događanja, primjerke publikacija, izrađene promotivne materijale i dr.).

Korisnik podnosi Izvještaj o provedbi programa u roku od 30 dana od završetka provedbe programa, odnosno najkasnije do 31. siječnja 2026. godine.

Izvještaj se podnosi na propisanim obrascima Županije.

Članak 7.

Županija pridržava pravo kontinuiranog praćenja i vrednovanja izvršenja Programa/Projekta te preispitivanja financija i troškova u bilo koje vrijeme trajanja financiranja te u razdoblju od 3 godina nakon završene isplate.

Članak 8.

Korisnik ovlašćuje Županiju da radi nadzora namjenskog korištenja sredstava neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Županije za financiranje Programa/Projekta.

Članak 9.

Korisnik se obvezuje pravodobno, pisanim putem obavijestiti Županiju o promjenama koje predstavljaju razlog za izmjenu Ugovora i promjenama manjeg značaja koje ne predstavljaju razlog za izmjenu Ugovora.

O naravi svake pojedine promjene i o potrebi izmjena odredbi Ugovora i zaključivanju dodatka istome odlučuje Županija na temelju obavijesti Korisnika.

Članak 10.

Ako Županija utvrdi da Korisnik nije realizirao Program/Projekt, nije utrošio sva doznačena sredstva u razdoblju iz članka 4. ovog Ugovora, ista nije namjenski koristio ili, iz neopravdanih razloga nije podnio Izvještaj o provedbi Programa/Projekta u propisanom roku i sadržaju, nadležno upravno tijelo će u pisanom obliku zatražiti povrat sredstava za provedbu Program/Projekta, te će se daljnje financiranje obustaviti.

Korisnik će Županiji, najkasnije u roku od 30 dana od primitka zahtjeva, vratiti sve iznose uplaćene preko utvrđenog konačnog iznosa kao i sva nenamjenski utrošena ili neutrošena sredstva.

Ukoliko Korisnik ne vrati sredstva u roku, Županija će povećati iznos dodavanjem zatezne kamate.

Članak 11.

Županija ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog Programa/Projekta.

Članak 12.

Potpisivanjem ovog ugovora Korisnik se obvezuje da kao primatelj bespovratnih sredstava neće sudjelovati u izbornoj ili drugoj promidžbi političke stranke, koalicije ili kandidata, davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 13**.**

Na elemente financiranja Programa/Projekta koji nisu uređeni Posebnim uvjetima Ugovora na odgovarajući se način primjenjuju Opći uvjeti Ugovora propisani Uredbom.

U slučaju proturječnosti između odredbi Posebnih uvjeta Ugovora te Općih uvjeta Ugovora i odredbi iz drugih Priloga, odredbe Posebnih uvjeta Ugovora imat će prvenstvo.

Članak 14.

U slučaju da se spor u provedbi ovog Ugovora između Županije i Korisnika ne može riješiti sporazumno, spor rješava stvarno nadležan sud.

Članak 15.

Ovaj ugovor sastavljen je u dva (2) istovjetna primjerka, od kojih svaka strana dobiva po jedan (1).

Članak 16.

Ugovor stupa na snagu danom potpisa obiju ugovornih strana.

Klasa:

Urbroj:

Čakovec, \_\_\_\_\_\_\_\_\_\_\_\_ 2025.

|  |  |  |
| --- | --- | --- |
| **ZA ŽUPANIJU:** |  | **ZA KORISNIKA:** |

**ŽUPAN PREDSJEDNIK**

Matija Posavec, mag.ing. *Ime i prezime*